Maitasun gutuna (Fragonard)

Maitasun gutuna () Jean-Honoré Fragonard artista rokoko frantsesaren margolana da, 1775 inguruan egina. Olio-pintura da, mihise txiki baten gainean egina: 83,2 zentimetroko altuera eta 67 zm-ko zabalera. New Yorkeko Metropolitan Museum of Art museoan kontserbatzen da. 

 Deskribapena 
Lanak lore-sorta bat jaso berri duen dama gazte bat irudikatzen du, eta loreekin doan oharra irakurtzen ari da. Neska gazteak begirada urduria zuzentzen dio ikusleari, sekretuan bere konplizitatea bilatuko balitz bezala. Lehen planoan, eskuinean, haren ondoan, txakurtxo batek tinko begiratzen du, jabea eta haren ekintza defendatu nahian bezala.

 Ezaugarriak 
Hondo marroi baten gainean, artistak eguzkiaren argia islatzen duten pintzelkada azkarrak marraztu zituen, idazmahaiaren aurreko leihotik neskaren kofiaren gainera erortzen dena, haren aurpegi hautseztatua, loreak, zetazko soineko urdina eta txakurtxoa argituz.

Erretratu bat baino gehiago genero-margolan bat da, gai klasiko batekin: maitasun gutun baten harrera.https://www.metmuseum.org/art/collection/search/436322

 Erreferentziak 

 Kanpo estekak 
 :Metropolitan Museum of Arten webgunearen fitxa.

Kategoria:Jean-Honoré Fragonarden margolanak
Kategoria:Rokoko margolanak
Kategoria:Metropolitan Museum of Arten bildumak
Kategoria:Txakurrak artean
Kategoria:Genero-eszenen margolanak
Kategoria:Emakumezkoen erretratuak
Kategoria:Emakumeak artean